Dreptul armelor în SUA a făcut o nouă vitctimă. Un angajat al restaurantului Subway a fost ucis, după o dispută pe tema maionezei.
Un angajat al restaurantului Subway a fost ucis, după o dispută pe tema maionezei, potrivit poliției. Un bărbat în vârstă de 36 de ani a fost arestat duminică seara, a spus șeful adjunct al poliției. El a refuzat să îl identifice pe suspect, invocând ancheta în curs, dar, în schimb, a spus că suspectul a folosit un pistol în timpul incidentului. Șeful adjunct al poliției a declarat că accentul ar trebui să fie pus "pe violența armelor", nu pe maioneză.
Un angajat al unui restaurant Subway din Atlanta a fost împușcat și ucis duminică, după ce un client s-a supărat din cauza unui condiment de pe sandvișul său, a anunțat poliția din Atlanta.Poliția a fost chemată la restaurantul de lângă Mercedes-Benz Stadium, din centrul orașului Atlanta, la scurt timp după ora 18:30, se arată într-un comunicat de presă al departamentului de poliție, citat de CNN.Ofițerii au găsit doi angajați împușcați, iar o femeie a fost declarată ulterior moartă la spital."Aceasta a fost o situație foarte tragică care nu trebuia să se întâmple", a declarat șeful adjunct Charles Hampton Jr., în timpul unei conferințe de presă luni."Suspectul a intrat în restaurant pentru a comanda un sandviș și a fost ceva în neregulă cu sandvișul lui, care l-a supărat atât de tare încât a decis să își descarce furia pe doi dintre angajații de aici".Un bărbat în vârstă de 36 de ani a fost arestat duminică seara, a declarat Hampton. El a refuzat să îl identifice pe suspect, invocând ancheta în curs, dar, în schimb, a spus că suspectul a folosit un pistol în timpul incidentului.Medicul legist a identificat victima ca fiind Brittany Macon, în vârstă de 26 de ani. Autopsia nu a fost finalizată, dar cauza preliminară a decesului au fost rănile prin împușcare, a declarat pentru CNN Bertram Ennett, un anchetator al medicului legist din comitatul Fulton.O femeie în vârstă de 24 de ani, care a fost și ea împușcată, este în stare critică, a declarat poliția. Fiul ei în vârstă de cinci ani se afla în magazin în momentul împușcăturilor.Poliția a subliniat că accentul ar trebui să fie pus "pe violența armelor", nu pe maionezăȘeful adjunct al poliției a declarat că disputa a fost din cauza cantității de maioneză de pe sandviș, dar a subliniat că accentul ar trebui să fie pus "pe violența armelor", nu pe maioneză."Pur și simplu mi se rupe inima să știu că cineva are îndrăzneala de a îndrepta o armă și de a împușca pe cineva pentru un lucru atât de mic precum prea multă maioneză pe un sandviș", a declarat Willie Glenn, coproprietarul acelui Subway, pentru WSB-TV, afiliat CNN."Transmitem cele mai profunde condoleanțe familiilor și prietenilor celor atacați în ceea ce a fost un act de violență fără sens. În acest moment, principala noastră preocupare este pentru membrii echipei și pentru oaspeții care se aflau în interiorul restaurantului.", a declarat un purtător de cuvânt al Subway.În orașul Atlanta au avut loc 74 de omucideri de la începutul anului, potrivit ultimelor date publicate de către departamentul de poliție. Aceasta reprezintă o creștere de 19% față de aceeași perioadă a anului trecut, a precizat departamentul.